આ ટુરના પેજ પર પહોંચતાં, ડાબી તરફ આ લેખની શરૂઆતમાં લખ્યા એ શબ્દો સાથે આપણું સ્વાગત થાય છે અને સ્ક્રીન વચ્ચે દેખાતા એરો પર ક્લિક કરીને આપણે સફરની શરૂઆત કરી શકીએ છીએ. સ્ક્રીન પર જમણી તરફ ગુફાનો નક્શો આપેલો છે અને તેમાં અત્યારે આપણે કયા પોઇન્ટ પર છીએ તે જોઈ શકાશે. ડાબી તરફ દરેક પોઇન્ટની વિગતો વાંચવાનું ભૂલશો નહીં. સ્ક્રીન પર નીચેના આપેલા કમાન્ડ્સ કે માઉસની મદદથી તમે તમારો વ્યૂ-પોઇન્ટ બદલી શકશો અને ઝૂમ-ઇન કે ઝૂમ-આઉટ કરી શકશો. ઇમેજને ઝૂમ કરશો ત્યારે જ તેની ઇમેજ અને ગુફા બંનેની વિશાળતા સમજાશે. અમુક ઇમેજમાં ફોટો ટીમના કેટલાક લોકો પણ જોવા મળશે. એમને ઝૂમ કરીને શોધી જોજો.